മമാസ റീജൻസി

ഇന്തോനേഷ്യയിലെ പടിഞ്ഞാറൻ സുലവേസി പ്രവിശ്യയിലെ സുലവേസി ദ്വീപിലെ ആറ് റീജൻസികളിൽ ഒന്നാണ് **മമാസ റീജൻസി** (    ). ഏകദേശം 3,005.88&nbsp;കിമീ 2  ആണ് ഈ റീജൻസിയുടെ ഭൂവിസ്തൃതി. 2010 ലെ സെൻസസ് പ്രകാരം ഇവിടത്തെ ജനസംഖ്യ 140,082 ആയിരുന്നു.  2020 ലെ സെൻസസ് പ്രകാരം ജനസംഖ്യ163,383 ആയി ഉയ‍‍‍ർന്നു.  2022 മധ്യത്തിലെ ഔദ്യോഗിക കണക്ക് പ്രകാരം 166,471 (85,446 പുരുഷന്മാരും 81,025 സ്ത്രീകളും ഉൾപ്പെടുന്നു) ജനങ്ങൾ ഇവിടെ വസിക്കുന്നു.  ഈ റീജൻസിയുടെ തലസ്ഥാനം മമാസ പട്ടണമാണ്. ടൊരാജ ജനതയുടെ ഒരു ഉപഗ്രൂപ്പായ മമാസ ജനത ഇവിടെ വസിക്കുന്ന വംശീയ വിഭാഗമാണ്.

സമുദ്രനിരപ്പിൽ നിന്ന് 600-2000 മീറ്റർ ഉയരത്തിലാണ് മമാസ റീജൻസി സ്ഥിതി ചെയ്യുന്നത്.

## ചരിത്രം
ദക്ഷിണ സുലവേസിയുടെ ഭാഗമായിരുന്ന മുൻ ഇന്തോനേഷ്യൻ റീജൻസിയായ പൊലവാലി മമാസ റീജൻസിയുടെ ഭാഗമായിരുന്നു മമാസ റീജൻസി, എന്നാൽ പിന്നീട് ഈ റീജൻസി പടിഞ്ഞാറൻ സുലവേസി പ്രവിശ്യയുടെ ഭാഗമായി. 2002-ൽ, റീജൻസി രണ്ട് ചെറിയ റീജൻസികളായി വിഭജിക്കപ്പെട്ടു:  കടൽത്തീരത്ത് സ്ഥിതി ചെയ്യുന്ന പൊലെവാലി മന്ദർ റീജൻസി, പർവതപ്രദേശത്തുള്ള മമാസ റീജൻസി എന്നിവയാണ് അവ. പൊലവാലി മന്ദാറിൽ പ്രധാനമായും മന്ദർ വംശീയ വിഭാഗമാണ് വസിക്കുന്നത്, അതേസമയം മമാസ വംശീയ ഗ്രൂപ്പായ മമാസ ജനതയാണ് ഇവിടെ താമസിക്കുന്നത്.

## സുമരോറോംഗ് വിമാനത്താവളം
ഈ റീജൻസിയിൽ സ്ഥിതിചെയ്യുന്ന വിമാനത്താവളമാണ് സമരോറോംഗ് വിമാനത്താവളം. 2012-ൽ ഉണ്ടായിരുന്ന ഒരു ചെറിയ എയർ സ്ട്രിപ്പിൽ നിന്ന് 700 മീറ്റർ നീളമുള്ള റൺവേയായി വിമാനത്താവളം വികസിച്ചു. 2013-ൽ 1,500 മീറ്റർ നീളമുള്ള റൺവേ നിർമ്മിക്കുമെന്ന് പ്രവചിക്കപ്പെട്ടു. എന്നാൽ യാത്രക്കാരുടെ അഭാവം കാരണം 2016-ൽ വിമാനത്താവളം പ്രവർത്തനം നിർത്തി. തുടർന്ന് 2020 നവംബറിൽ വിമാനത്താവളം വീണ്ടും വിമാനങ്ങൾക്കായി തുറന്നു. 

## ജനസംഖ്യാശാസ്ത്രം

### ജനസംഖ്യ
2020-ൽ ഈ റീജൻസിയിലെ ആകെ ജനസംഖ്യ 163,383 ആളുകളായിരുന്നു, അതിൽ പുരുഷന്മാർ 83,928 ഉം സ്ത്രീകളും 79,455 ഉം ആയിരുന്നു;  2022 മധ്യത്തിലെ ഔദ്യോഗിക കണക്കനുസരിച്ച് ഇവിടെ 166,471 ജനങ്ങൾ താമസിക്കുന്നു.  റീജൻസിയെ 17 ജില്ലകളായി തിരിച്ചിരിക്കുന്നു, കൂടാതെ 13 നഗര ഗ്രാമങ്ങളായും ( *കേളുരഹാൻ* ) 181 ഗ്രാമീണ ഗ്രാമങ്ങളായും ( *ദേശ* ) ഉപ വിഭജിച്ചിരിക്കുന്നു. മമാസ റീജൻസിയിലെ യഥാർത്ഥ നിവാസികൾ മമാസ ജനങ്ങളാണ്, ഇത് ടൊരാജ ജനതയുടെ ഒരു ഉപവിഭാഗമാണ്. പടിഞ്ഞാറൻ സുലവേസി പ്രവിശ്യ ദക്ഷിണ സുലവേസി പ്രവിശ്യ വിഭജിച്ചുണ്ടായതാണ്. അതിനാൽ തന്നെ തെക്കൻ സുലവേസിയിലെ ചില തദ്ദേശവാസികളും പശ്ചിമ സുലവേസിയിൽ താമസിക്കുന്നുണ്ട്. അവരുടെ ഏറ്റവും വലിയ വംശീയ വിഭാഗങ്ങൾ ബുഗികളും മകാസ്സറുമാണ് .  ജാവനീസ്, ബാലിനീസ് തുടങ്ങിയ കുടിയേറ്റ വംശീയ വിഭാഗങ്ങളും ഈ റീജൻസിയിൽ താമസിക്കുന്നു.

### മതം
മമാസ റീജൻസിക്ക് വിവിധ വംശങ്ങൾ, മതങ്ങൾ, വംശങ്ങൾ, ആചാരങ്ങൾ (SARA) എന്നിവയുടെ വൈവിധ്യമുണ്ട്.  മമാസ റീജൻസിയിലെ മതപരമായ വൈവിധ്യത്തെക്കുറിച്ചുള്ള ഡാറ്റ സെൻട്രൽ സ്റ്റാറ്റിസ്റ്റിക്സ് ഏജൻസിയിൽ ലഭ്യമാക്കിയിട്ടുണ്ട്. റീജൻസിയിലെ മതങ്ങളുടെ ശതമാനം 2020 ലെ ആഭ്യന്തര മന്ത്രാലയത്തിൽ നിന്നുള്ള ഡാറ്റയെ അടിസ്ഥാനമാക്കിയുള്ളതാണ്. ക്രിസ്തു മതത്തിന്റെ അനുയായികൾ 77.83% ആണ്. ഇതിൽ പ്രൊട്ടസ്റ്റന്റ് 74.78% ഉം കത്തോലിക്കർ 3.05% ഉം ഉൾപ്പെടുന്നു. 17.30% ഇസ്ലാമിക മതത്തിന്റെ അനുയായികൾ ഇവിടെ ജീവിക്കുന്നു. ഇവിടെയുള്ള ഹിന്ദുക്കൾ 1.53% ആണ്. അതേസമയം മമാസയിലെ ജനസംഖ്യയുടെ 3.34% ഇപ്പോഴും മാപ്പുറോണ്ടോയുടെ വിശ്വാസത്തിൽ ഉറച്ചുനിൽക്കുന്നു. ഇവിടെ ആരാധന നടത്തുന്നതിനായി 646 പ്രൊട്ടസ്റ്റന്റ് പള്ളികൾ, 49 കത്തോലിക്കാ പള്ളികൾ, 129 മോസ്കുകൾ, 19 പ്രാർത്ഥനാ മുറികൾ, 26 പുര കെട്ടിടങ്ങൾ എന്നിവയുണ്ട്.

## ഭരണകൂടം
വലത്ത്‌|ലഘുചിത്രം| സെലിബസിലെ ടൊറാജ ലാൻഡിലെ മമാസയിലെ ഒരു റട്ടൻ പാലത്തിൽ ഒരു യൂറോപ്യൻ നിൽക്കുന്നു
2010 ലെ സെൻസസ് , 2020 ലെ സെൻസസ്,  2022 മദ്ധ്യത്തിലെ ഔദ്യോഗിക കണക്കുകൾ, എന്നീ ജനസംഖ്യാ കണക്കുകൾ പ്രകാരം റീജൻസിയെ പതിനേഴു ജില്ലകളായി ( *കെകമാറ്റൻ* ) തിരിച്ചിരിക്കുന്നു  താഴെക്കാണുന്ന പട്ടികയിൽ ജില്ലാ ഭരണ കേന്ദ്രങ്ങളുടെ സ്ഥാനങ്ങളും ഓരോ ജില്ലയിലെയും ഗ്രാമങ്ങളുടെ എണ്ണവും ഉൾപ്പെടുന്നു (ആകെ 168 ഗ്രാമീണ *ദേശങ്ങളും* 13 നഗര *കേളുരഹാനും* ).

## കാലാവസ്ഥ
ആഗസ്റ്റ്, സെപ്തംബർ മാസങ്ങളിൽ മിതമായ മഴയും ശേഷിക്കുന്ന മാസങ്ങളിൽ കനത്ത മഴയും നൽകുന്ന ഉപ ഉഷ്ണമേഖലാ ഉയർന്ന പ്രദേശത്തിന്റെ അതിർത്തിയോട് ചേർന്നുള്ള ഉഷ്ണമേഖലാ മഴക്കാടുകളുടെ കാലാവസ്ഥ മമാസയിൽ നിലനിൽക്കുന്നു.

## ഇതും കാണുക

* ഗന്ധാങ് ദേവത നാഷണൽ പാർക്ക്
* പൊലെവാലി-മന്ദ‍ർ റീജൻസി

## അവലംബങ്ങൾ

വർഗ്ഗം:Pages using infobox settlement with possible motto list